《监丞萧君见贻嘉句仍惠芳醪强率鄙词辄继高韵聊资逌尔深愧斐然》
宋代·祖无择

迟日和风婉娩春，感时情思浩无津。烦君远寄中山酒，顾我方为洛社人。

濡笔便思题素扇，当尊难借吐芳茵。已钦才妙兼怀惠，相过文场愿捧轮。

作者简介：（ 1011—1084）蔡州上蔡人，初名焕斗，字择之。少学古文于穆修，又从孙明复受经学。仁宗宝元元年进士。出知袁州，首建学官，置生徒，学校始盛。英宗朝同修起居注、知制诰，加龙图阁直学士、权知开封府。神宗即位，入知通进、银台司。王安石执政，讽求其罪，谪忠正军节度副使。元丰中主管西京御史台，移知信阳军。工诗文。有《龙学文集》。